**Usmernenie k prevádzke MŠ od 8.3.2021**

V súlade s rozhodnutím Ministerstva školstva, vedy, výskumu a športu č. 2021/10079:1-A1810, ktoré bolo zmenené a doplnené rozhodnutím ministra č. 2021/10079:2-A1810 v zmysle podmienok uvedených v uznesení vlády SR č. 122 a 123 je **od 8.3.2021**

**Materská škola v prevádzke prednostne pre deti zamestnancov s nevyhnutným prezenčným výkonom práce.**

Mesto Košice ako zriaďovateľ škôl a školských zariadení v súlade s týmto rozhodnutím, ako aj na základe odporúčania hlavného hygienika RÚVZ Košice a záverov zasadnutia krízového štábu mesta Košice konaného dňa 4.3.2021 vydalo usmernenie k prevádzke základných a materských škôl vo svojej zriaďovateľskej pôsobnosti takto:

**s účinnosťou od 8.3.2021 do odvolania je organizácia prezenčného školského vyučovania v materských školách len pre deti zamestnancov s nevyhnutným prezenčným výkonom práce.**

Od pondelka 8.3.2021 bude potrebné predložiť čestné vyhlásenie o bezinfekčnosti v rámci ktorého je aj vyhlásenie o tom, že nemáte možnosť vykonávať prácu z domácnosti